Държавен вестник, бр. 79, 2011 г., стр. 63

БРОЙ  79	
Д Ъ Р Ж А В Е Н  В Е С Т Н И К 	
СТР.  63  
(3) Измерванията на определяемите точки 
могат да се осъществяват: 
1. в покой, с натрупване на резултатите;
2. в движение. 
Чл. 15. (1) За работа в реално време са не­
обходими диференциални корекции, източници 
на които могат да бъдат:
1. инфраструктурни базови станции, рабо­
тещи самостоятелно или в мрежа; 
2. потребителски базови станции;
3. специализирани доставчици, като SBAS, 
OmniSTAR и други.
(2) Координатната система, в която се 
определят диференциалните корекции, е БГС 
2005 или WGS 84.
(3) Валидността на диференциалните ко­
рекции е: 
1. до 200 km от базовите станции, където 
са определени;
2. до 1 минута от момента на определянето 
им.
(4) Диференциалните корекции се разпрос­
траняват по радиото, чрез мобилни или спът­
никови комуникации.
(5) Форматът на диференциалните корек-
ции е:
1. RTCM – в случаите по ал. 1 и 2;
2. официално установеният – за доставчиците 
по ал. 1, т. 3.
Чл. 16. За осъществяване на диференциални 
методи с последваща обработка е необходим 
достъп до измерванията на поне една базова 
станция, съответстваща на изискванията по 
чл. 15, ал. 1, т. 1 и 2, ал. 2 и ал. 3, т. 1. Фай­
ловете с измерванията на базовите станции се 
разпространяват във формат RINEX, записани 
на технически носител или по интернет.
Чл. 17. Резултатите от прилагането на дифе­
ренциални методи са пространствените коор­
динати на определяемите точки, определени с 
точност до 0,5 m в системите по чл. 15, ал. 2.
Г л а в а  т р е т а
УСЛОВИЯ ЗА ПРИЛАГАНЕТО НА ГНСС 
МЕТОДИ
Раздел I
Специфични изисквания към точките, опреде­
ляни и трасирани с ГНСС
Чл. 18. Точките, определяни с помощта на 
ГНСС, отговарят на всички общи изисквания 
към избора на място, начина за стабилизиране 
и репериране, видимостта към други точки и 
местни предмети, произтичащи от приложимите 
нормативни документи.
Чл. 19. Специфични изисквания, на които 
отговарят точките, определяни и трасирани с 
ГНСС, произтичат от предназначението им, 
както следва:
1. трайно стабилизираните точки по чл. 1, 
ал. 1, т. 1, предназначени за многократно или 
многоцелево ползване, е необходимо:
а) да са разположени на обзорни места, с 
видимост към небето от височина над хоризонта 
15° във всички посоки;
б) да се намират не по-близо от 5 m от 
дървета, храсти и други отделни обекти и не 
по-близо от 10 m от постройки, покриви на съ­
седни сгради, огради и други местни предмети 
и теренни форми със значителна повърхност;
в) да нямат инсталирани върху тях нераз­
глобяеми сигнали и конструкции – пирамиди, 
стълбове, площадки, скелета, кули и др.;
г) да са извън обсега на източници на 
радиосмущения – на не по-малко от 50 m от 
антените на радиопредаватели, ретранслатори, 
базови станции на мобилни комуникационни 
оператори, без пряка видимост към радиоло­
кационни станции и други мощни насочени 
излъчвателни устройства;
д) да са извън влиянието на екраниращи 
ефекти, предизвикани от електромагнитни 
полета с висока интензивност;
2. на базовите инфраструктурни станции 
ГНСС антените се разполагат на:
а) устойчиви и дълготрайно монтирани 
стълбове, стативи или други подходящи носещи 
конструкции, на земята или по покривите на 
масивни сгради;
б) височина поне 1,5 m над земята или друга 
основна повърхност;
3. трайно стабилизираните точки по реда 
на чл. 1, ал. 1, т. 2, които обслужват изпъл­
нението на конкретни задачи, трябва да са на 
места, където условията по т. 1 са изпълнени 
по време на измерванията за определянето и 
последващото им ползване;
4. нетрайно стабилизираните точки, означени 
с колчета, пирони, тръбички и др., точките, 
съвпадащи с местни предмети или елементи от 
тях (ъгли, чупки), както и нестабилизираните 
точки, трябва да са разположени на места, където 
се приемат сигнали с достатъчно качество за 
постигане на изискваната точност; препоръчва 
се да се избягват измервания:
а) под короните на дървета, особено ако 
са разлистени, под стрехи или други заслоня­
ващи обекти;
б) в условията на градски каньони;
в) в непосредствена близост до местни 
предмети със значителна височина и повърх­
ност – стени на сгради и инженерни съоръже­
ния, стръмни земни откоси, железно-решетъчни 
и други стълбове и др.;
г) в близост до антени и други предавател­
ни устройства, излъчващи радиосигнали със 
значителна мощност. 
Раздел II
Потребителско ГНСС оборудване
Чл. 20. Потребителското ГНСС оборудване 
включва:
1. подвижна апаратура, конфигурирана за 
извършване на измерванията на определяеми 
точки;